Document ID: /roh_data/filtered/fineweb-2-filterrobots_roh.jsonl.gz/73457

Gianna Olinda Cadonau è ina da las organisaturas da las festivitads per il giubileum «100 onns Lia Rumantscha» ch’han gì lieu l’avust a Zuoz. Sco commembra da la direcziun da la Lia Rumantscha e manadra da la partiziun cultura raquinta ella en ils «Cuntrasts» da ses highlights persunals dal festival. Il 2016 ha Gianna Olinda Cadonau publitgà ses emprim cudesch da poesias – duas tematicas en sias poesias èn tranter auter l’identitad dubla e l’India. En il discurs cun Rico Valär raquinta ella da sias experientschas sco uffant da pel stgira adoptà e creschì si en l’Engiadina. Ed ella discurra er da ses divers viadis en l’India, sin ils fastizs da ses origin.